Thendelo ya dzilafho i ṋewa muthu ane a si vhe mudzulapo wa Afrika Tshipembe a ṱo ḓaho u lafhiwa Afrika Tshipembe. Thendelo ya dzilafho i mulayoni tshifhinga tsha miṅwedzi ya rathi. Khumbelo dzi nga itwa embasini kana mishinini wa Afrika Tshipembe.
Kha vha ḓadze fomo ya khumbelo BI-1738.
Kha vha ḓe na phasipoto ine ḓo vha i mulayoni lu siho fhasi ha maḓuvha a 30 nga murahu ha ḓuvha ḽa u fhedzisela ḽa madalo avho.
Kha vha ḓe na vhuṱanzi ha zwa masheleni a u badelela ṱho ḓea dza ḓuvha na ḓuvha dza mulwadze. Vhuṱanzi uvho vhu fhelekedze thendelo ya mutakalo, arali i hone, nahone vhu ḓe sa zwitatamennde, zwiḽipi zwa muholo, kana tshekhe dza muendi arali dzi hone.
Kha vha ḓe na luṅwalo lwa dokotela kana vhuongelo lu sumbedzaho zwiitisi kana ṱho ḓea ya dzilafho, tshifhinga tshine dzilafho ḽa ḓo dzhia na zwidodombedzwa zwa kulafhele musi vha Afrika Tshipembe.
Kha vha ḓe na zwidodombedzwa zwa muthu kana tshivhumbiwa tshine tsha vha na vhuḓifhinduleli ha mbadelo dza dzilafho na dza vhuongelo, arali zwi hone. Kha vha ḓe na vhuṱanzi ha zwa masheleni arali thuso ya zwa mutakalo kana mutholi a nga si vhe na vhuḓifhinduleli ha u badelela dzilafho.
ṱhanziela ya mihaelo, arali zwo tea.
Khumbelo dzi nga dzhia maḓuvha a sa fhiri 30 u sedziwa.